Dlhý potok (prítok Vadičovského potoka)

Dlhý potok je vodný tok v Kysuckej vrchovine na území okresu Kysucké Nové Mesto. Je ľavostranný prítok Vadičovského potoka v povodí Kysuce, má dĺžku približne 3,2 km a je tokom V. rádu. 

 Priebeh toku 
Potok pramení na juhozápade Kysuckej vrchoviny, v geomorfologickom podcelku Kysucké bradlá, na západných svahoch vrchu Zlieň (), v nadmorskej výške približne  Od prameňa v lokalite Bučníky, pod Sedlom pod Zlieňom, tečie zalesneným územím na západ. Onedlho v rámci podcelku prechádza do časti Vadičovská brázda, priberá ľavostranný prítok spod Črchle i pravostranný z oblasti Bučníky a pokračuje už nesúvislým lesným porastom k osade Galierovci. V strede zástavby priberá ľavostranný Galierov potok a lemovaný nesúvislým porastom tečie popri ceste západným smerom. V strednej časti v lokalite Paprudie priberá ľavostranný prítok Kopanica spod Jalovca (). Na dolnom toku vteká do Vadičovskej doliny a centrálnej časti Horného Vadičova a pod Bizovým vrchom () sa v nadmorskej výške približne  vlieva ľavostranne do Vadičovského potoka, prítoku rieky Kysuca. Potok patrí do širšieho povodia rieky Váh. 

Dlhý potok pramení a preteká iba katastrálnym územím Horného Vadičova v okrese Kysucké Nové Mesto v Žilinskom kraji.

 Referencie 

 Pozri aj 
 Zoznam vodných tokov v povodí Kysuce
 Kysucká vrchovina, Kysucké bradlá, Vadičovská brázda
 Žilinská kotlina, Žilinská pahorkatina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Kysuckej vrchovine
Kategória:Povodie Kysuce
Kategória:Vodné toky v okrese Kysucké Nové Mesto
Kategória:Horný Vadičov